b"\n_START_ARTICLE_\nCarlos Ruf\n_START_SECTION_\nCarrera esportiva\n_START_PARAGRAPH_\nEs va formar al planter del Club Corazonistas de Barcelona i al planter del Joventut. Va debutar amb el primer equip del RAM Joventut la temporada 1987-88, i hi va jugar fins a la temporada 1991-92. En tots aquests anys va guanyar una Copa Korac, dues lligues i dues Copes Pr\xc3\xadncep d'Ast\xc3\xbaries, i va ser subcampi\xc3\xb3 d'una Recopa europea i d'una Lliga europea._NEWLINE_El 1992 va fitxar pel Valvi Girona, on hi va jugar quatre temporades. Despr\xc3\xa9s d'una lesi\xc3\xb3 de genoll, la temporada 96-97 es va reincorporar a les pistes jugant amb el Sant Josep de Badalona de la lliga EBA, equip vinculat a la Penya, i la temporada seg\xc3\xbcent va fitxar pel Breog\xc3\xa1n Lugo de LEB. El 1998 va ser contractat pel Clube Atletico Queluz de la lliga portuguesa, amb els que nom\xc3\xa9s va disputar quatre partits, abans de reincorporar-se novament al Breog\xc3\xa1n. Va jugar dues temporades m\xc3\xa9s a LEB, amb el Caprabo Lleida i el B\xc3\xa0squet Manresa, i dues m\xc3\xa9s a EBA, al C.B. Aracena i al C.B. Montcada.\n_START_SECTION_\nSelecci\xc3\xb3 nacional\n_START_PARAGRAPH_\nVa ser internacional amb la Selecci\xc3\xb3 espanyola de b\xc3\xa0squet absoluta en 7 ocasions, aix\xc3\xad com en les categories inferiors: en juvenil (26 partits), junior (43 partits) i Sub-22 (24 partits). Amb la selecci\xc3\xb3 va aconseguir la medalla de plata en el Mundobasket sub-22 de 1985, la medalla de bronze en el Campionat Mundial de B\xc3\xa0squet Sub-22 celebrat a Andorra el 1989, i el segon lloc novament en el Mundobasket sub-22 de l'any 1990."